CELEX: 62015CN0522
Language: hu
Date: 2015-09-28 00:00:00
Title: C-522/15. P. sz. ügy: A Törvényszék (hatodik tanács) T-389/10. és T-419/10. sz. egyesített ügyekben 2015. július 15-én hozott ítélete ellen az Európai Bizottság által 2015. szeptember 28-án benyújtott fellebbezés

7.12.2015   
            
            
               HU
            
            
               Az Európai Unió Hivatalos Lapja
            
            
               C 406/26
            
         A Törvényszék (hatodik tanács) T-389/10. és T-419/10. sz. egyesített ügyekben 2015. július 15-én hozott ítélete ellen az Európai Bizottság által 2015. szeptember 28-án benyújtott fellebbezés
   (C-522/15. P. sz. ügy)
   (2015/C 406/26)
   Az eljárás nyelve: olasz
   
      Felek
   
   
      Fellebbező: Európai Bizottság (képviselők: P. Rossi, V. Bottka meghatalmazottak)
   
      A többi fél az eljárásban: Siderurgica Latina Martin Spa (SLM), Ori Martin SA
   
      A fellebbező kérelmei
   
   A Bizottság azt kéri, hogy a Bíróság:
   
               i.
            
            
               helyezze hatályon kívül a megtámadott ítéletet abban a részében, amelyben mérsékli az SLM-re kiszabott bírság alapösszegét és megállapítja, hogy a megtámadott határozat nem vette figyelembe, hogy a jogsértés egy részét illetően az SLM nem vett részt a Club Italia külső dimenziójában;
            
         
               ii.
            
            
               helyezze hatályon kívül a megtámadott ítéletet abban a részében, amelyben az SLM-re kiszabott bírságot 1,956 millió euróra mérsékli, törölve az SLM-re az Ori Martinnal egyetemlegesen kiszabott bírságot;
            
         
               iii.
            
            
               korlátlan felülvizsgálati jogkörének gyakorlása során a Bizottság kérelmének megfelelően számítsa ki újból a kiszabandó bírságot;
            
         
               iv.
            
            
               az elsőfokú eljárás felpereseit kötelezze az eljárási költségek viselésére.
            
         
      Jogalapok és fontosabb érvek
   
   
               i.
            
            
               A Törvényszék a tények elferdítése révén hibát követett el, amikor tévesen úgy vélte, hogy a megtámadott határozatban az SLM-re kiszabott bírság alapösszege 19,8 millió euró a második, kijavított határozatban megállapított 15  965 millió euró helyett, amely összegből 14 millió euró az Ori Martinnal egyetemlegesen kiszabott bírság.
            
         
               ii.
            
            
               A Törvényszék tévesen alkalmazta a jogot a bírságokért fennálló egyetemleges felelősség területén fennálló szabályok alkalmazásával és a 10 %-os felső határ kiszámításával kapcsolatban, amennyiben – az üzleti évben az SLM teljes forgalmának az 1/2003/EK rendelet (1) 23. cikkének (2) bekezdése szerinti 10 %-os felső határa alapján – az SLM-re kiszabott bírság végső összegét 1,956 millió euróban határozta meg. A jelen ügyben az ítéletnek fel kellett volna tüntetnie, hogy az SLM-nek nem csupán 1,956 millió eurót kellett egyénileg megfizetnie, hanem további 13,3 millió eurót is az Ori Martinnal egyetemlegesen. A felső határt ugyanis külön-külön kellett volna kiszámítani egyénileg az SLM-mel szemben a jogsértésben való részvételének azon időszaka tekintetében, amelyben nem volt az Ori Martin leányvállalata (az SLM világszintű forgalmára vonatkozó felső határ) és az Ori Martinnal egyetemlegesen azon időszak tekintetében, amelyben a leányvállalatot az anyavállalat ellenőrizte (az Ori Martin világszintű forgalmára vonatkozó felső határ, amelynek összegét a jelen ügyben a bírság nem érte el).
            
         
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003., L 1., 1. o.; magyar nyelvű különkiadás: 8. fejezet, 2. kötet, 205. o.)